Қыз ұзату дәстүрі

Қыз ұзату (салт, той). «Ұлын –ұяға, қызын-қияға қондыру» – ата-ананың тілегі әрі парызы. Соның ішінде қыз ұзату-үлкен той, думан әрі қызық. Бұл күні ата-ана қуанады, әрі жылайды. Қуанатыны-қыз өсірді және оны құтты жеріне қондыруы, жылайтыны – әрине қимастық көңілі.

Қызды алуға құда бес не жеті кейде одан да көп адам келеді. Мұның ішінде бас құда, құдалар және күйеу жолдас болады. Солтүстік және Орталық Қазақстанда тек ер адамдар

барады. Құдалар әдетте кешкілік баруы керек.

Жақын адамдар құданы үйіне шақырады.

Ұзатылатын қызды дәстүр бойынша таң ата, күн шыға жөнелтеді. Оның алдына қыз «Қоштасу жырын», жастар «Жар-жар», «Ау-жар», «Аушадияр», айтылады.

Соңында құда аттандырар кәдесі беріледі.

Құда түсу

Ертеден және қазір де жалғасып келе жатқан әрі жарасты дәстүрлердің бірі – құда түсу. Жігіттің әкесі немесе жақын туыстары қызы бар үйге құда түседі, яғни бой жеткен қызын сұрайды. Құдалар құрметке лайық сыйлы адам деп саналады. Қыз әкесі келесім берген соң кұдалықтың жөн-жоралғыларын жасайды. Оның түрі өте көп ... мысалы: Құда аттанар, құда тарту, ат байлар, құйрық-бауыр тағы басқа ырымдар мен кәделер, алымдары болады. Құдалықты басқарып барған адам «бас құда» деп аталады. Тұрмыс Құратын жігіт пен қалыңдықтың әкелері бір-біріне «бауыздау құда» деп аталады.

Құда түсу – қазақтың ең үлкен той- думаны мәртебелі, жарасты әрі мән -манызы бар салт-дәстүрлерінің бірі. Онда түрлі ойын-сауық, әзіл қалжыңдар, палуан күрес, айтыс, өлеңдер айтылады. Екі жақ та бір-бірін сынап отырады.

Бас құда-главный сват

Бауыздау құда-настоящий сват

Шілдехана дәстүрі

Жаңа туған нәрестенің құрметіне жасалатын ойын-сауық,той.Мұнда «балаңыздың бауы берік болсын» дегендей құтты болсын айтылады,жастар жиналып ән салып,домбыра тартып,өлең,жыр айтады. «Шілдеханаға» шақырумен де,шақырусыз да бара береді. Шілдехана –өмірге адам келгенінің және оған қуанудың бір белгісі.

 Бала туғаннан кейін жан-жақтағы жақындарға сүйіншіге ат шаптырылады. «Ұл туғанға күн туады», «Қыз туғанға ай туады» деп бала туғаннан сүйінші сұраушылар ұл туса – «атұстар»,қыз туса- «көйлек тігер» деп хабарлайды.Осы сөздің өзінде де қазақтың сыпайы сөйлейтін әдептілік мінезі,мәдениеттілік қалпы тағы аңғарылып тұр.Сүйінші сұрап келген кісіге сыйлық ұсынады.

Тұсаукесер дәстүрі

Сәбидің тұсауын кесу үшін арнайы ала жіп дайындалады.Сол жіппен баланың аяғын тұсап,жылдам басатын әйелге қидырады.Сүріншек ,жайбасар адамға кестірмейді.Тұсауы кесілген баланы қолынан ұстап тез жүгіртеді,шашу шашылады.Тұсау кесердің жібін дайындаудың бірнеше түрлері,жолдары,сенімдері бар.Бай болсын деп,адал,ақылды болсын деп ала жіппен тұсауын кеседі.Баланың тұсауын кескен әйелге кәде беріледі.